sasicodes/solvari-1 huggingface dataset:
அவரின் வார்த்தைகளின்படிதான் தற்போது நீண்ட அவகாசத்திற்குப் பிறகு அவரின் எண்ணப்படி பேச்சுவார்த்தைக் கட்டத்திலே இப்போது ஈழத்தமிழர் பிரச்சினை உள்ளதை நேரடியாகக் காண்கிறோம்.
அந்தப் பெருமகன் போன்றவர்கள் செய்த தியாகத்திற்கு தற்போது வெற்றி கிடைக்கும் நிலையில் இந்த மலர் அவர் பெயரால் வெளிவரவிருப்பது முற்றிலும் பொருத்தமான ஒன்றாகும்.
மனித இனத்திற்கு அவர்களின் தெய்வீகத் தன்மையைப் போதிப்பதும் வாழ்க்கையின் ஒவ்வோர் அசைவிலும் அத்தன்மை வெளிப்படுமாறு செய்வது எப்படி என்பதைச் சொல்வதும்தான்.
அரசியல் என்று சொல்லுகிறார்களே அதுவும் மேடைப் பிரசங்கமும் எப்படி உள்ளத்தைக் கவர்கின்றனவோ அப்படியே இத்திட்டமும் உள்ளத்தைக் கவரும்.
காங்கிரஸ்காரர் ஒவ்வொருவரும் தாம் எந்த மதத்தைச் சார்ந்தவராயினும் சரி தம்முடைய வாழ்க்கையில் தாமே ஒரு ஹிந்துவாகவும் முஸ்லிமாகவும் கிறிஸ்தவராகவும் பார்ஸியாகவும் யூதராகவும் மற்ற மதத்தினராகவும் இருந்துவர வேண்டும்.
தம்மதத்தில் அவருக்கு எவ்வளவ பக்தி இருக்கிறதோ அவ்வளவு பக்தி மற்ற மதங்களிடத்திலும் இருத்தல் வேண்டும்.. ஹிந்துமதத்தில் ஏற்பட்ட மாசு என்றும் சாபம் என்றும் சொல்லத்தக்கது.
ஆயினும் இன்றைய அரசியல் நிலை காரணமாகச் செய்யவேண்டியிருக்கும் வேலைகளுள் ஒன்று என்று தான் காங்கிரஸ்காரர்கள் அனேகர் தீண்டாமையொழிப்பைக் கருதுகிறார்கள்.
ஹிந்துக்கள் சம்பந்தப்பட்ட வரையில் ஹிந்து மதமே அழியாமல் நிலைத்து நிற்பதற்கு இன்றியமையாத காரியம் என்று அவர்கள் இதைக் கருதுவதில்லை.
காங்கிரஸில் ஹிந்துக்களாயுள்ளவர் அரசியலைக் காரணமாகக் கொண்டு தீண்டாமையொழிப்பில் ஈடுபடாமல் முக்கியமாய்ச் செய்ய வேண்டிய சேவை என்ற எண்ணத்தோடு இதில் ஈடுபடவேண்டும்.
அவ்விதம் ஈடுபட்டால் இன்று சனாதனிகள் மனத்தை எவ்வளவு தூரம் மாற்ற முடிந்திருக்கிறதோ அதைவிடப் பலமடங்கு அதிகமாக மாற்றமுடியும்.
சமுதாயத்திலுள்ள ஒவ்வொரு தொகுதியும் மற்ற ஒவ்வொரு தொகுதியோடும் தான் ஒன்றியிருப்பதாக உண்மையுணர்வு பெற்றால்தான் இது சாத்தியம்.
இந்தியாவின் ஒவ்வோர் அங்கத்திலும் புத்துயிர் எழுந்து பொங்குமானால் சத்தியத்தையும் அகிம்சையையும் கடைப்பிடித்து மிக்க விரைவில் சுதந்திரமடைய வேண்டும் என்ற உணர்ச்சி நம்மிடம் உண்மையாகவே இருக்குமானால் இந்தியாவில் ஒரு குஷ்டரோகியேனும் பிச்சைக்காரரேனும் பராமரிப்பில்லாமலோ எண்ணுவாரற்றோ இருக்க முடியாது.
அவர்கள் மூவர்ணக் கொடியின் தத்துவத்தைத் தங்கள் சொந்த வாழ்க்கையில் கடைப்பிடித்துச் சாதி வேற்றுமையோ தீண்டாமையுணர்ச்சியோ தங்கள் இதயத்தில் ஒரு சிறிதும் இல்லாதபடி அகற்ற வேண்டும் மற்ற மதங்களைச் சேர்ந்த மாணவர்களையும் ஹரிஜனங்களையும் தங்களுடைய சொந்த உற்றார் உறவினர்போல் எண்ணி அவர்களுடன் நட்பு பூண்டு ஒழுக வேண்டும்.
பக்கத்துக் கிராமங்களில் சென்று குப்பை வாரித் துப்பரவு வேலை செய்து கிராமத்துச் சிறு பிள்ளைகளுக்கும் பெரியவர்களுக்கும் சுத்தமாயிருக்கக் கற்பிக்க வேண்டும்.
இன்றைய ஆட்சியாளர்களுக்கும் அரசியல்வாதிகளுக்கும் சமயத் தலைவர்களுக்கும் சமூகத்தில் அக்கறையுடைய அனைவருக்கும் இது சமர்ப்பணமாகிறது.
எனது வலைப்பதிவில் தொடக்கத்திலிருந்து அனேகமாக அனைத்துக் கட்டுரைகளிலும் பொதுவாக நீதிக் கருத்துக்கள் மற்றும் சமத்துவம் பேணும்தன்மை ஊடுருவியிருப்பதை உணர முடியும்.
இதை நான் ஏற்கனவே தமிழ்ப் பூங்கா வலைப்பதிவின் எனது சமூகத்தின் ஒரு கோரப் பக்கம் என்ற தலைப்புக்கு பின்னூட்டம் பதித்துள்ளேன்.
கடந்த வெள்ளிக்கிழமை மாலை கிழக்கு நிலவரம் தொடர்பாக நடைபெற்ற பாராளுமன்ற விவாதத்தின்போது தங்கள் அரசாங்கத்தின் பெருந்தோட்டத்தொழிற்துறை அமைச்சரும் பாதுகாப்புக்கான இராஐங்க அமைச்சருமான கௌரவ ரஞ்சன் விஐரத்ன அவர்கள் சிறுபிள்ளைத்தனமாக யாழ் குடா நாட்டு மக்களை வவுனியா முகாம்களில் தங்கவைத்து புலிகளுடன் சண்டையிட யோசனை தெரிவித்தமையையிட்டு நாம் வேதனையும் ஒரு பொறுப்பு வாய்ந்த அமைச்சரின் நடத்தை குறித்து வெட்கமும் அடைகின்றோம்.
மக்களைக் காப்பாற்ற முடியாத அரச வாழ்க்கையை ஏன் தொடர்ந்தும் தக்கவைத்துக்கொண்டு இருக்கின்றீர்களோ எவருக்குமே புரியாமலிருக்கிறது.
அகிம்சையைப் போதித்த கௌதம புத்தரின் பெயரைக்கூடச் சொல்லுவதற்கு எந்தவிதமான யோக்கியதையும் எந்த ஒரு பௌத்த சமயத்தைப் பின்பற்றுபவருக்கும் இல்லை.
பிணி மூப்பு சாக்காடு என்ற காரணிகளால் உலகவாழ்வு நிலையற்றது என்று அரச போகத்தையும் குடும்பத்தையும் விடுத்து துறவறத்தை நாடிய சித்தார்த்தன் அவர்கள் மீது இந்துப் பெருமக்கள் மிக்க மரியாதையும் நம்பிக்கையும் கொண்டிருக்கின்றார்கள்.
குறிப்பாக இந்து சமயத்தில் யாகங்களில் இடம்பெற்ற உயிர்க்கொலைகளைக் கண்ணுற்று ஏனைய உயிர்களின் மீது இரக்கமும் அன்பும் பேணிய மகான் கௌதம புத்தர் ஆவார்.
அவருடைய போதனையைப் பின்பற்றுபவர்கள் இன்று நடைபெற்றுக்கொண்டீருக்கும் கொலைகளுக்கு எந்தவிதமான எதிர்ப்பையும் காட்டாது மேலும் நாட்டிற்கும் ஆயுதப் படையினருக்கும் நல்லாசி வேண்டி பிரார்த்தனை நடாத்துவது வேதனையோடு கோபத்தை ஏறபடுத்தவும் காரணமாகிறது.
தங்களால் நியமிக்கப்பட்ட இளைஞர்களுக்கான விசேட ஆணைக்குழுவின் அறிக்கை குறித்து ஏதாவது பயனுள்ள நடவடிக்கைகளை நீங்கள் இன்றுவரை ஏற்படுத்தாமையும் இன்றைய நிலைக்கு உரிய காரணமாகும்.
நாட்டு மக்களைக் காக்க இலங்கை அரசாங்கங்கள் யாவும் சுதந்திரத்தின் பின்பு தவறியமையைத் தங்கள் விசேட ஆணைக்குழுவே ஒத்துக்கொண்டு அறிக்கை சமர்ப்பித்ததையும் நினைவுபடுத்தி மக்களைக் காப்பாற்றவும் அவர்களுக்குத் தேவையான வசதிகளை அமைத்துக் கொடுப்பதுமே அரசின் கடமையென்பதையும் நினைவுபடுத்தி தமிழ்மக்கள் மீதான இப்படுகொலைகளை முடிவுக்கு கொண்டுவரும்பொருட்டு உடனடியாக சண்டைகளை நிறுத்தி அகிம்சை வழியில் செயற்திட்டங்களை நடைமுறைப்படுத்த வேண்டுமென பௌத்தசமய தாபகரான புத்த பெருமானின் நம்பிக்கையின் பேரால் கேட்டு அமைகிறேன்.
இன்றைய வீரகேசரிப் பத்திரிகையின் கடைசிப் பகுதியில் பக்கத்தில் ஷெல் அடி என்ற தலைப்புன் கீழ் வெளியான செய்தியில் பலாலி இராணுவ முகாமிலிருந்து ஏவப்பட்ட ஷெல்கள் விழுந்து வெடித்து இருவர் காயமடைந்ததாகவும் நான்கு வீடுகளும் ஒரு கோயிலும் சேதமடைந்ததாகவும் தெரிவிக்கப்பட்டுள்ளது.
புலிகளை அழித்து சமாதானத்தை நிலைநாட்ட தங்கள் அரசு மேற்கொள்ளும் படைகளின் தாக்குதல்களினால் பொதுமக்களின் உயிருக்கும் உடமைகளுக்கும் ஏற்படும் அனர்த்தங்களே அதிகமாக உள்ளது.
தயவுசெய்து மக்கள் வாழும் குடிமனைப் பகுதிகளில் இராணுவத் தாக்குதல்கள் நடைபெறாதிருக்க தாங்கள் நடவடிக்கை எடுத்து பொதுமக்களின் உயிர்களுக்கும் உடமைகளுக்கும் பாதுகாப்பளிக்கும் வண்ணம் தாழ்மையுடன் வேண்டுகின்றேன்.
அகிம்சையை அடிப்படையாகக் கொண்ட எமது தமிழர் விடுதலைக் கூட்டணிக் கட்சியின் உண்மையான உறுப்பினன் என்ற வகையில் அப்பாவிப் பொதுமக்களாயிருந்தாலும் சரி மக்கள் பணிபுரிந்த எமது தலைவர்களாயினும் சரி அரச படையினராலும் எம்மவர்களாலும் கொல்லப்பட்ட வேளைகளில் விடுக்கப்பட்ட வேண்டுகோள்களையும் பத்திரிகைச் செய்திகளையும் இப்பகுதியில் முடியுமானவரை சேர்க்கவுள்ளேன்.
கையெழுத்தாயுள்ளதையும் பதிவு பண்ணப்படாத தட்டச்சுப்பண்ணிய தாள்களையும் திரும்ப கணனியிலிட்டு வெளிக்கொண்டுவர போதிய கால அவகாசம் வேண்டுவதால் பதிவில் பகுதி பகுதியாக இடப்படும் என்பதை வாசகர்களுக்கு முன்பே சொல்லிவைக்க விரும்புகிறேன்.
அகில இலங்கைத் தமிழ்க் காங்கிரஸின் பொதுச் செயலாளரும் சிறந்த சட்டத்தரணியுமான குமார் பொன்னம்பலம் அவர்களின் மறைவுச் செய்தி கேட்டு ஆழந்த வேதனையும் அதிர்ச்சியும் அடைந்தேன்.
அமரர் குமார் பொன்னம்பலம் அவர்களைப் பற்றி பலரும் பேசியும் பத்திரிகைகள் மூலமும் அறிந்து கொண்ட நான் அவரது தாயாரின் மரணச்சடங்கின்போது முதன்முதல் அவரது இல்லத்துக்குச் சென்று பேசக் கூடிய சந்தர்ப்பம் கிடைத்தது.
மிகவும் இனிமையாகவும் உரிமையுடனும் பழகிய அண்ணர் அநியாயமாகப் படுகொலை செய்யப்பட்டிருப்பது தமிழ் மக்களுக்கு மிகவும் ஈடுசெய்ய முடியாத ஒரு பேரிழப்பாகும்.
கொலை செய்தவர்கள் யாராயிருந்தாலும் அவர்கள் தண்டிக்கப்பட வேண்டியவர்களே மிகவும் துணிச்சலுடன் தனது கருத்துக்களைப் பகிரங்கமாக வெளியிடுவதில் அவருக்கு நிகரானவர்கள் எவருமேயில்லை.
விஜேதுங்க அவர்கள் செடிகொடி என சிறுபான்மையினரை விமர்சித்த வேளையிலும் சரி தற்போதைய ஜனாதிபதி தென்னாபிரிக்காவில் பிபிசிக்கு அளித்த பேட்டியில் தமிழர்களை வந்தேறு குடிகள் என விமர்சித்ததையும் மிகவும் துணிவுடன் சுட்டிக்காட்டி எதிர்த்த வீர மறவனை கோழைத்தனமாகச் சுட்டுக்கொலை செய்த சம்பவம் மன்னிக்க முடியாதது.
இச் செய்தியை வீரகேசரி தமிழர்கள் விமர்சிக்கப்பட்ட வேளைகளில் குரல் கொடுத்தவர் குமார் யாழ் மாநகரசபை உறுப்பினர் முகுந்தன் என்ற தலைப்பிலும் தினக்குரல் மாநகரசபை உறுப்பினர் அனுதாபம் என்ற தலைப்பிலும் செய்தியை முழுவதுமல்ல பிரசுரித்தன.
சுதந்திரமடைந்த நாள் முதல் ஆட்சிபுரிந்த அரசுகளின் ஒருதலைப்பட்சமான நடவடிக்கைகளால் பாதிப்படைந்துவரும் தமிழ்ச் சமூகம் சொல்லொணாத வேதனைகளையும் சோதனைகளையும் தொடர்ந்து முகம் கொடுத்து வருகின்றது.
புதிய நாடாளுமன்றத் தேர்தலின்பின் யாழ்ப்பாணத்தில் நடைபெற்ற பத்திரிகையாளர் விமலராஜனின் கோரக் கொலையும் பின் பண்டாரவளை பிந்துனுவௌவில் இடம்பெற்ற கொன்றொழிப்பும் இந்நாடு பழிச்சொல்லுக்குள்ளாக்கப்படுவதற்கும் நம்பகத்தன்மையற்ற நிலைக்கு இந்த அரசு உதாசீனப்படுத்தப்படும் அளவிற்கும் உலக அரங்கில் திகழ்கிறது.
நாட்டின் தலைவி என்ற வகையிலும் பாதுகாப்பு அமைச்சுக்குப் பொறுப்பானவர் என்ற வகையிலும் ஜனாதிபதி இந்தப் பாவச் செயலுக்கு என்ன காரணம் கூறப் போகின்றார்?
என அறிய விரும்புவதுடன் இறந்தவர்களின் உறவினர்களுக்கும் அப்பாவித் தாய் தந்தையருக்கும் எந்த வகையில் நியாயம் வழங்க இருக்கின்றார் என்பதையும் அறிய விரும்புகின்றேன்.
கடந்தகால ஆட்சியில் காணாமற்போன அல்லது கொலை செய்யப்பட்ட அப்பாவிப் பொதுமக்களுக்கு எதுவித நியாயமான பதிலும் அளிக்காத ஜனாதிபதி அவர்கள் தொடர்ந்தும் இப்பதவியில் இருந்தால் நாடு மிகவும் மோசமான நிலைக்குப் போவதுடன் மக்களின் உயிர்வாழும் உரிமையும் கேள்விக்குறியாகிவிடுமென அஞ்சுகின்றேன்.
இனவாதத்தைத் தூண்டிவிடும் பௌத்த மகா சங்கங்களும் தலைவர்களும் இதற்கு என்ன நியாயம் கற்பிக்கப் போகின்றார்கள்?அடிப்படை உரிமைகள் மீதே அராஜகம் பண்ணும் அரசும் மக்களும் அவர்களுக்குத் துணைபோவோரும் என்றோ ஒருநாள் நீதிக்கும் தர்மத்துக்கும் பதில் கூறியே ஆகவேண்டும்.
அரசன் அன்று கொல்வான் தெய்வம் நின்று கொல்லும் என்ற முதுமொழியை நினைவுபடுத்தி உயிரிழந்த அனைவருக்கும் நல்லூரான் முத்தியை அளிக்கவும் படுகாயமடைந்தவர்களுக்கு பூரண சுகத்தை அளிக்கவும் பிரார்த்திக்கின்றேன்.
மக்கள் மத்தியில் அன்பையும் சேவையையும் வாரிவழங்கிய நேர்மையான சேவகன் ஒருவனை கயவர்கள் சுட்டுக்கொலை செய்துள்ளமை நிச்சயமாக கண்டிக்கப்பட வேண்டிய ஒரு துக்ககரமான நிகழ்வாகும்.
யாருக்கும் எந்தக் கெடுதலையும் நினைக்காமல் முடிந்தவரை இயன்ற உவிகளைச் செய்து வந்த அண்ணன் மதிமுகராசாவின் பிரிவு ஈடுசெய்ய முடியாதது.
இலக்கணச் செறிவு நிரம்பிய தொடரான பேச்சாற்றல் மிக்க ஒருவரை நாம் இழந்தது மட்டமல்ல தமிழுலகம் சிறந்த ஒரு தமிழ் மகனை இழந்துள்ளது.
நன்றியைக் கொன்ற பாவிகள் எம்மவர்கள் என்று நாளை எம்மையே கேட்பதற்கு ஆள் எவருமில்லாமல் அனைவரையுமே கொன்றொழிக்கும் இக்கொடிய செயல் வீரர்கள் எவராயினும் அவனுக்கு மன்னிப்பே கிடையாது.
கடந்த ஏழு மாதங்களில் எமது தமிழர் விடுதலைக் கூட்டணியின் நான்கு துணிவும் இலட்சியமும் எளிமையாகப் பழகும் இயல்பும் கொண்ட மாமேதைகள் அழிக்கப்பட்டுள்ளார்கள்.
தமிழ் மக்களுக்கு நேர்மையுடனும் உண்மையுடனும் பலனை எதிர்பாராது பணிபுரியும் எமது தலைவர்களுக்கும் தொண்டர்களுக்கும் இப்படியான நிகழ்வுகள் ஏற்படும் என்பதை அறிந்துதான் தந்தையவர்கள் தமிழர்களைக் கடவுள் தான் காப்பாற்ற வேண்டும் என்று கூறினாரோ எனச் சிந்திக்கத் தோன்றுகிறது.
மதியண்ணனின் ஆத்மா சாந்தியடையப் பிரார்த்திப்பதுடன் அவரது மனைவிக்கும் பிள்ளைகளுக்கும் மன ஆறுதலையும் தைரியத்தையும் இறைவன் அளிக்க வேண்டும் எனவும் பிரார்த்திக்கின்றேன்.
இந்த அறிக்கையை தினகரன் யாழ் மாநகர உறுப்பினர் முகுந்தனின் அனுதாபம் என்றும் வீரகேசரி ஏழு மாதங்களில் நான்கு நல் இதயங்களை இழந்து விட்டோம் கூட்டணிப் பிரமுகர் இரங்கல் என்றும் தினக்குரல் மதிமுகராசா கொலைக்கு தமிழ்க் கட்சிகள் கண்டனம் என்றும் தலைப்பிட்டுப் பிரசுரித்தன.
கடந்த வருடம் பொதுத்தேர்தலின்போது மட்டுமல்ல சகலதேர்தல்களிலும் ஏன் முக்கிய விடயமான தற்போதைய நான்கு கட்சி கூட்டமைப்பு ஏற்படுத்தப்பட முன்பும் பின்னரும் எமது சிரேஷ்ட துணைத் தலைவர் செயலாளர் நாயகம் ஆகியோர் இந்தியா சென்று தலைவர் அவர்களின் ஆலோசனைகளைப் பெற்றுவந்தமை நீங்கள் அறியாதிருக்கலாம்.
சிவசிதம்பரம் அவர்கள் தமிழர் விடுதலைக் கூட்டணிக்கு ஆதரவு கேட்டு விடுத்த செய்திகளையும்ஒலிப்பதிவுநாடா துண்டுப்பிரசுரம் நாம் மறந்துவிடலாகாது.
ஏதோ எழுதவேண்டும் என்பதற்காக எழுந்தமான முறையில் ஒரு தலைவரைப்பற்றி விமர்சனம் செய்கையில் அவரது கடந்தகால செயற்பாடுகளையும் எடுத்து நோக்குவது சிறப்பாக இருக்கும்.
மு.சிவசிதம்பரம் அவர்கள் சிங்கள ஸ்ரீ எதிர்ப்புப் போராட்டம் மற்றும் அரசுக்கு எதிரான வேலைநிறுத்த எதிர்ப்புப் போராட்டங்களில் கட்சிவேறுபாடின்றி ஆதரவு அளித்துவந்தார்.
ஏனெனில் நாம் கடந்த மாதம் அனுப்பிய இரு கடிதங்கள் காரணமாக பூனாகலை இந்து கலாசாரப் பேரவை தலவாக்கொல்லை இந்து சமய கலை கலாச்சாரப் பேரவை களுத்துறை இந்து இளைஞர் மன்றம் கேகாலை குருப்பிரவேச ஸ்தாபனம் என்பன மாத்திரம் எமக்கு இதுபற்றிய தகவல் அளித்துள்ளன.
ஆனால் இந்து சமயத்தைச் சார்ந்த ஒவ்வொருவரும் தாமாக உணர்ந்து இப்பணிகளில் எம்முடன் மட்டுமல்ல எந்தவொரு அமைப்பினது பொதுப் பணிகளில் ஈடுபடவேண்டும் என்பது எமது பணிவான வேண்டுகோளாகும்.
பேரவை பதிவுசெய்யப்படும் பொழுது அங்கத்துவ அமைப்புக்களின் எண்ணிக்கையைக் குறிப்பிட வேண்டியுள்ளமையை நினைவுபடுத்த விரும்புகிறேன்.
குருபரன் அவர்கள் எதிர்வரும் ஐப்பசி மாதமளவில் இந்து அமைப்புக்களுக்கான செயற்திட்டங்கள் மற்றும் இதர பணிகள் பற்றிய கருத்தரங்கு ஒன்றினை ஏற்படுத்த இருப்பதால் இவைபற்றியும் எமது தொடர்கள் வலுப்படுத்தப்பட்டு அவருடைய முயற்சிகளுக்கு ஆதரவு அளிப்பதோடு வெளிநாட்டு அமைப்புக்களுடன் தொடர்பு கொள்ளவும் வழியமைக்க ஆவன செய்யும்படி தாழ்மையுடன் கேட்டுக்கொள்ளுகின்றேன்.
அந்த நெறியில் தலைப்படின் சிந்தையிவே தெளிவு அறிவிலே ஆக்கம் ஆற்றலின் கொள்கலம் அயரா அன்பு எங்கும் இன்பம் என்ற சூழல் உருவாகும்.
சமயம் இயக்க நியதிகளினின்றும் விலகி நிறுவனங்களாகி அதுவே களவுக்கும் காவலுக்கும் ஆளாகி உயர்வு தாழ்வு என்ற போராட்டத்தின் களமாகி உடையாரை உவந்தாக்கியும் இல்லாரை எள்ளி நகையாடி ஒதுக்கியும் பேயாட்டம் ஆடுகிறது.
ஆலயங்கள் நமது சமுதாயத்தின் பொது இடங்களாக விளங்கி மக்கட்பணி செய்தன என்பதை தமிழகத் திருக்கோயில்களில் கல்வெட்டுக்களில் இருந்து அறியக் கூடியதாக இருக்கிறது.
கல்வி பயிற்றுவிக்கும் கூடங்கள் கலைபயில் கழுகங்கள் நாடக அரங்குகள் மருத்துவமனைகள் ஏன் பிணக்ககளைத் தீர்த்து வைக்கும் முறை மன்றங்களும் இருந்தன.
சமய நிறுவனங்கள் சமயத்தைப் பாதுகாத்து சமயநெறி வழிப்பட்ட சமுதாயத்தை அந்த நெறியில் நிறுத்துதற்குரிய முயற்சிகளை மேற்கொள்ள வேண்டும்.
இன்னும் வளரும் கேகாலை ஸ்ரீ கதிர்வேலாயுத சுவாமி கோவில் பிரதம குருவும் குருப்பிரவேச ஸ்தாபனத்தின் ஆசிரியரும் தலைவரும் ஸ்தாபகருமாகிய சிவஸ்ரீ மணி ஸ்ரீ நிவாஸ ஸர்மா ஐயா அவர்கள் மலையகப் பகுதிகளில் மிகச்சிறப்பான முறையுடன் பல இலவச வெளியீடுகளையும் வெளியிட்டு இந்து சமய மறுமலர்ச்சியில் பணிபுரிவதையிட்டு பேரவை மகிழ்ச்சி மெரிவித்துள்ளது.
எம் உயிர் உடலைவிட்டு நீங்கு முன்னர் ஒவ்வொருவரும் தம்மை அறிந்து தன்னைப் போலச் சகலமம் ஓம்புக என்ற யோகர் சுவாமிகளின் வாக்கிற்கு ஒப்ப பணிபுரியவும் அன்பு செலுத்தவும் எமது பேரவையின் பணிகளில் இணையும் வண்ணம் தாழ்மையுடன் வேண்டுகின்றோம்.
எமது நாட்டில் தனித்தனியாக இயங்கும் சமய ரீதியான அமைப்புக்கள் அனைத்தையும் வெளிக்கொண்டுவந்த எம்முடன் தொடர்புபடுத்தி ஓர் உறுதியான ஒற்றுமையான அமைப்பாகி செயற்பட நாம் மேற்கொள்ளும் முயற்சிகளுக்கு ஒத்துழைப்பு நல்கும்வண்ணம் அனைவரையும் கேட்டுக்கொள்கின்றோம்.
ஆலயங்களில் நடைபெறும் நிர்வாகக் குறைபாடுகளினாலும் அதிகாரப் போக்கின் காரணமாகவும் ஆன்மாவை ஒரு நிலைப்படுத்தி அமைதிகாக்க வழிபடச் செல்பவர்களுக்கு மனதில் வேதனையும் குழப்பமும் ஏற்படுகிறது.
மேலும் பஞ்சாங்கங்கள் ஏற்படுத்தும் முரணான தகவல்களும் கணிப்புக்களும் ஒருபுறம் தாக்கத்தையும் ஏளனத்தையும் ஏற்படுத்துகிறது.
நாம் எப்படியும் வாழலாம் என்றில்லாமல் இப்படித்தான் வாழ வேண்டும் என்ற முறையில் சமய நெறிப்படி வாழ உறுதிபூண்டு எமது பேரவை மேற்கொள்ளும்பணிகளில் உங்களைத் தொடர்புபடுத்தி சிறியோர் முதல் பெரியோர் வரை அனைவரும் பாகுபாடின்றி ஒன்றுபட்டுப் பணிபுரிய ஆவலோடு உங்களனைவரையும் வரவேற்கின்றோம்.
இதற்குப்பின்னர் அவர் தமிழர் இயக்கம் ஒன்றினால் கடத்திச் செல்லப்பட்டு விசாரிக்கப்பட்ட சம்பவம் அதனால் கனடாவுக்க திடீரெனத் திரும்பிய விடயங்கள் தெரியாதிருக்கலாம்.
தங்கள் அமைப்பிலுள்ள ஒவ்வொரு உறுப்பினருக்கும் இக்குறிப்பைத் தெரிவிக்கும் வகையில் இதனை அல்லது இதன் பிரதியைத் தங்கள் விளம்பரப் பலகையில் பார்வைக்கு வைக்கவும்.
ஏன ஒன்றுவிட்ட அண்ணன் பகீரதன் அவர்கள் தனது நண்பரொருவர் மூலம் அனுப்பிய இதழை நேற்று வாசித்தபின் இன்று நேரடியாகப் பேசுவதற்கு தொடர்புகொள்ள முயற்சித்தும் பலனில்லாத காரணத்தால் இதனை மின்னஞ்சல் மூலமாகத் தெரிவிக்கின்றேன்.
வாசிப்பதில் ஆர்வமுடைய எனக்கு தகவல் இதழை அனுப்பிய அண்ணனுக்கும் கொண்டுவந்து சுவிஸில் சேர்ப்பித்த நண்பன் உதயனுக்கும் எனது நன்றிகள்.
முதன்முதல் தங்கள் தகவலில் வெளியான பின்னரும் சிவலிங்கம் ஏனைய ஆலயங்களில் பரிவார மூர்த்தியாக அமைவது சம்பந்தமான சகல கட்டுரைகளையும் வாசிக்க ஆவலாயுள்ளேன்.
சிவயோகம் கும்பாபிஷேக மலரை வெளியிட்டவர்களுடைய முகவரி மற்றும் கூனம்பட்டி கல்யாணபுரி ஆதீன முதல்வருடைய முகவரி என்பனவற்றை எனக்குத் தெரிவிப்பதுடன் ஏனையவர்களும் அறிந்து கொள்ள வசதியாக அவரவர் பற்றி நீங்கள் எழுதும் போது அந்தந்தப் பக்கங்களிலேயே அவர்களது சகல தொடர்பு விடயங்களை வெளிப்படுத்துவதுகூட ஒரு தகவலே.
நம் உபநிடதங்களிலும் மதநூல்களிலும் புராணங்களிலும் பொதிந்து கிடக்கிற அற்புதமான கருத்துக்களை வெளிக் கொணர்ந்து நாடு முழுவதும் வாரி இறைக்க வேண்டும் என்கிறார் வீரத்துறவி விவேகானந்தர்.
இவ்வாறு ஆன்மீகம் போதிக்கப்பட்டால் அதனை உணர்ந்து மக்கள் அதன்படி வாழத் தலைப்பட்டால் நாட்டில் கள்ளம் கபடு சூதுவாது மறையும் அமைதி அன்பு சேவை நிறையும்.
எனவே சிறந்து விளங்கும் மாணவச் செல்வங்களை உருவாக்க அவர்களுக்கு அறநெறி பாடசாலைகள் நடத்தி ஆன்மீகமும் ஒழுக்க நெறிகளும் போதிக்கப்பட வேண்டும்.
எனினும் சைவ சமயத்தைக் கடைப்பிடிக்கும் ஒரு உண்மையான சமயநம்பிக்கையுடையவன் என்ற வகையில் மணிவாசகப் பெருமானுடைய திருவாசகத்தில் சிவபுராணத்தை தனது இசை மெட்டுக்காக வெட்டியும் முறையற்ற வகையில் மாற்றியும் ஒரு சொல்லை மேலதிகமாக இணைத்தும் பாடியது மிகவும் மனவேதனையை அளிக்கிறது.
அதை விடுத்து இடையில் ஆரம்பித்து முறை தவறி முன்னுக்குப் பின்னாக தனது இசை ஆலாபரணத்துக்காகவும் தனது வித்வத்துவத்தை வெளிப்படுத்தவும் சமய குரவர் நால்வருள் ஒருவரான மாணிக்கவாசகப் பெருமானுடைய திருவாசகத்தில் சிவபுராணத்தை துண்டிப்புச் செய்ததே மனக் கவலையை ஏற்படுத்துகிறது.
ஆனால் இலங்கையில் நாம் சிவபுராணத்தை ஒவ்வொரு சைவ சமயத்தவனும் மனப் பாடம் செய்து தினமும் இல்லாவிடினும் ஒவ்வொரு வெள்ளிக் கிழமைகளில் பாடசாலைகளில் கல்லூரிகளில் ஆலயங்களில் பாடி வருவதும் அதனால் எமக்கு மனப்பாடமாயிருக்கும் இச் சிவபுராணம் இசைஞானி அவர்களால் எங்கே மாற்றமடைந்துவிடுமோ என்ற அச்சம் காரணமாகவே இவ் வேண்டுகோள் சமர்ப்பிக்கப்படுகிறது.
காரணம் சைவ சமயம் அல்லது இந்து சமயம் தழைத்தோங்கிய இடத்தில்தான் இன்றும் அதற்கு எதிரான வாதங்களும் எதிர்ப்புக்களும் தாராளமாக இருக்கின்றன.
எமக்கு சைவ சமயத்தவர்களுக்கு நாயன்மார்கள் அருளாளர்களுடைய தோத்திரங்களுடன் ஆழ்வார்கள் போன்றோர் பாடிய பாடல்கள் இருக்கின்ற அதே வேளையில் புதிதாக தோன்றியிருக்கும் சத்சங்க குரு பரம்பரைப் பாடல்களும் அதிகரித்துவரும் வேளையில் பழமைபேணும் அடியார்கள் மனதில் இது ஒரு மன வேதனையை மேலும் அழுத்தி கனமான பாரத்தை ஏற்படுத்தியிருக்கிறது.
ஏற்கனவே பல தேவார திருவாசகப் பாடல்கள் சினிமாப் பாடல்களுள் புகுத்தப்பட்டு எமது சமயத்தை கொச்சைப்படுத்துவதற்கு மேலாக நாம் இலங்கையர்கள் பெரிதும் போற்றும் மாணிக்கவாசகர் சுவாமிகளுடைய சிவபுராணத்தை மூன்றிலொரு பங்கு நீக்கி அடிப்படை ஒழுங்கான வரிகளை மாற்றிப் பாடியதுடன் கோகழி ஆண்ட குருமணிதன் தாள் வாழ்க என்ற வரியில் இன்னொரு வாழ்க என்ற சொல்லை மேலும் புகுத்தி எம்மை மனம் நோகப் பண்ணியிருப்பது தான் வேதனை.
சகிப்புத் தன்மையை அதிகமாகக் கொண்டதன் காரணமோ அல்லது தென்னாடுடைய சிவனே போற்றி எந்நாட்டவர்க்கும் இறைவா போற்றி என்ற பரந்த மனப்பாங்கோ எமக்கு சிக்கல்களை ஏற்படுத்திக் கொண்டிருக்கிறது.
எமது வேண்டுகோள் தயவுசெய்து சிவபுராணத்தை முழுமையாக இதே ஆலாபரணத்துடனும் வித்வத்துவத்துடனும் ஆங்கில பொருள் வசன இசை நடையுடன் திருப்பித் தரவேண்டும் என்பதே இதை இசைஞானி இளையராஜா அவர்கள் செய்வாரா?
ஆன்ம இலாபமே பொருளெனக் கண்ட அறிஞர் அநித்தியமான இந்த உலக இன்ப துன்பத்தில் மயங்காது தாமரையிலையில் நீர் போற் சகத்துடன் கூடிவாழ்வார்.
ஆன்ம இலாபத்தையே குறிக்கோளாகக் கொண்டு நன்மை தீமையை வென்று நான் எனதென்னும் அகங்கார மமகாரங்களைக் களைந்த அறிஞர் இறைவன் திருவடி நிழலில் பிறப் பிறப்பற்றுப் பேரின்பத்துடன் வாழ்வார்.
வண்டுகள் பூவைக்கிண்டித் தேனை உண்டு ஒன்று மறியாது கிடப்பதுபோல் பக்தனும் சித்தமாகிய பூவைச் சிவத்தியானத்தினால் கிண்டி ஆங்குவரு மானந்தத்தேனையுண்டு ஒன்று இரண்டு நன்று ததீதென்றறியாமற் தேக்கிக் கிடக்கிறான்.
அதுபோல பக்தனும் சிவமாகிய நிலத்திலே பக்தியென்னும் வித்தை வித்திக் காமக்குரோத மோக மதமாச்சரியமென்னுங் களையைக் களைந்து சிவபோக மென்னுந் தானியத்தைச் சேர்த்து வைத்துப் புசிக்கிறான்.
அதில் எழுதப்பட்ட ஆசி வாழ்த்துக்கள் ஆசிரியர் கருத்துக்கள் என்பவற்றில் என்னிடமிருக்கும் ஆதாரங்களைப் பதிவுக்காகவும் இன்றைய காலகட்டத்திற்கு ஓரளவு உபயோகமானது என்பது கருதியும் இதனைப் பதிவிடுகிறேன்.
லௌகிக இன்பங்களில் மனதைச் சிதறுறவிடாமல் எல்லாம் ஈசன் செயல் எம் செயலாலாவது ஒன்றுமில்லை எனப் பரம்பொருளின் பாதாரவிந்தங்களில் சரணடைவதே மானுடப் பிறப்பின் முழுநோக்கமாக இருக்கவேண்டும்.
மேலும் சைவமஞ்சரி நல்லவிஷயங்களுடன் சிறப்பாக வெளிவருவதற்கு விநாயகப் பெருமானை வேண்டுதல் செய்து எனது நல்லாசிகளைத் தெரிவிக்கின்றேன்.
தன் கடன் அடியேனையுந் தாங்குதல்ஏன் கடன் பணி செய்து கிடப்பதே என்பதற்கிணங்கப் பணிபுரிந்து பக்தி செலுத்தி வாழ்வது மன்றத்தினரது தலையாய கடனாகும் மூளாய் சித்தி விநாயகப் பெருமான் திருவருளால் அங்கே சைவப்பிரகாச வித்தியாசாலை மலர்ந்து பெருமளவில் சைவத்தமிழ் பரந்து வளர்ந்தோங்க வசதியும் வாய்ப்பும் செய்தது எனலாம்.
அந்தப் பரம்பரையில் இன்று முளைகொண்ட சமுதாயம் இளம்பருவத்திலேயே நல்லமுறையில் செந்தமிழ்ப் பற்றுக்கொண்டு சிறந்த சேவை செய்வது கண்ணாற் காணக்கூடியதாகவுள்ளது.
குழந்தைகள் சிறுவர்களுக்கான பத்திரிகைகள் நுல்கள் அதிகம் நிலவாத எங்கள் நாட்டில் கையெழுத்துப் பிரதியாக ஆங்காங்கே சில ஊர்களில் இளைஞர்கள் பத்திரிகைகள் தயாரித்துத் தங்கள் உள்ளக் கருத்தை வெளியிட வாய்ப்புச் செய்தமை பெருமகிழ்ச்சிக்கு உரியதாகும்.
ஆதலால் யாவரும் ஆலய வழிபாடு செய்தல் அவசியம்.தவறாது ஆலய தரிசனம் செய்துவரல் மனதிற்கு அமைதி மட்டுமல்லாது பாவங்களைப் போக்கவும் உதவும்.
ஆங்கில மாதந்தோறும் வெளிவந்த இதழை திடீரென தமிழ்மாதந்தோறும் வெளிவர ஏற்பாடு செய்தமை வாணி விழா நடைபெற்றமையால் ஏற்பட்ட சில நிகழ்ச்சிகளால்தான்.
மலர் தனது நலத்தைத் தனக்கென்று வைத்திராதது போல நல்லவர்கள் தம்மிடமுள்ள நற்குணங்களை மற்றயவருக்கும் தெரியப்படுத்தி நல்லுரை வழங்கலவசியம்.
திருப்பெருந்துறையிலே குருந்தமர நிழலிலே குரு அருளைப்பெற்ற மணிவாசகர் அவர்தம் புகழைத் தம் திருவாசகத் தேனிலே மிகச் சிறப்பாகச் செப்புகின்றார்.
மறைந்திட மூடிய மாய இருளை அறம் பாவம் என்னும் அருங்கயிற்றால் கட்டி ... என்னிடத்தே வெளிப்பட்டும் மறைந்தும் இருக்கின்ற மாயா இருளாகிய மலங்களை அழித்து எளியேன் அறம் மறம் என்பவற்றைப் பயின்று அறஞ் செய்தலினால் விருப்பமும் மறம் செய்தலில் வெறுப்புமுடையவனாகி அந்நல்வினை தீவினைகளை ஒத்த பண்பினவாக்கிக் குரு தரிசனம் பெற்றுத் தன் திருவடிக் காட்சி பெற்று ஆனந்தத்தில் மூழ்கிய விதத்தைத் தம் நாவினால் செப்புகிறார் மணிவாசகர்.
எல்லாம் அவன் செயல் என்றும் அவனன்றி அணுவும் அசையாது என்பதற்கும் ஏற்றவகையிலே எம்மை இரட்சிக்கும் அந்தப் பரம் பொருளை அடைதலே இவ்வாழ்வின் நோக்கம் என்பதற்கேற்ப அதற்கேற்ற சுலபமான வழியாகிய குருவருளைப் பெற்றுய்வோமாக அப்படிப்பட்ட ஒரு குருதேவரை நான் இதுவரை என்கண்களாலே காணவில்லை.
அந்த ஒரு சிலர் வேறுயாருமல்ல அளவையூர் ஸ்ரீ சுப்பிரமுனிய ஆச்சிரமத்தினரும் கோப்பாய் ஸ்ரீ சுப்பிரமுனிய கோட்டத்தினருமேயாவர்.
தங்களின் கடிதம் கிடைத்த செய்தியறிந்து தங்களை நேரடியாகவே தரிசித்த உணர்வடைவதாக எமது குழுவினர் தங்களுக்குத் தெரியப்படுத்தச் சொன்னார்கள்.
தாங்கள் குறிப்பிட்ட பிரகாரம் நல்லவற்றைப் பேசி நல்லவற்றை நினைந்து நல்லவற்றையே பேசி வருவோமாயின் எமது மனம் வாக்கு காயம் என்ற திரிகரணங்களும் சுத்தமடையும்.
அடுத்த தடவை நாம் எமது யாத்திரையின்போது எல்லாம்வல்ல ஸ்ரீ சபரிகிரீஸன் தங்கள் பாதகமலங்களை தரிசிக்கும் வாய்ப்பைத் தரவேண்டும் என்று வேண்டுவதுடன் தாங்களும் கங்கள் குடும்பத்தவரும் எல்லாம்வல்ல ஸ்ரீ ஹரிஹரசுதனின் கிருபையால் தேகாரோக்கியத்துடன் விளங்கவேண்டும் எனவும் பிரார்த்தித்து நிறைவு செய்கின்றேன்.
இலங்கையில் இரண்டு மொழிகள் உத்தியோக மொழிகளாக இருக்க முடியாது என்று கூறிவருவோர் இதர நாடுடகளின் முன்மாதிரியைப் பின்பற்றிச் செயலாற்றுவது சிறந்ததாகும்.
ஒரு நாட்டில் தேசியம் வளர்வதுடன் மக்கள் ஐக்கியமாக வாழ்வதற்கு அந்நாட்டில் பெரும்பான்மையினராக விருக்கும் மக்கள் தங்களின் ஆதிக்கத்தை சிறுபான்மையினர் மீது நீதியுடன் செலுத்தவேண்டும்.
தமிழ் மொழி இலங்கையில் இல்லாவிட்டாலும் இந்தியாவில் பாதுகாக்கப்படுமென்றும் சிங்களமோ அப்படியல்ல வென்றும் ஒரு சில சிங்கள அரசியல்வாதிகள் கூறுகின்றனர்.
இக்கட்டுரை எழுதப்பட்டதன் நோக்கம் தந்தை செல்வா அவர்களின் தீர்க்க தரிசனத்திற்காகவே இந்நாட்டில் மக்கள் மக்களாக மனிதர்களாக மதிக்கப்படுகிறார்கள்.
இந்நாட்டிலுள்ள பிரசையாக இருந்தாலும் சரி வெளிநாட்டவர்களாயிருந்தாலும் சரி முதன்முதல் அவர்களது கைவிரல் அடையாளங்கள் காவல்துறையினரால் பதிவுசெய்யப்பட்டு கணனி முறைப் படுத்தப்படும்.
எமக்கு தமிழ் பாடசாலைகள் நடக்கக் கூடிய வகையில் ஒவ்வொரு புதன்கிழமைகளிலும் பாடசாலைகள் மாலைநேரம் தமிழர்களின் பாவனைக்கு வழங்கப்படுகிறது.
ஏற்கனவே முன்னைய ஜனாதிபதி திருமதி சந்திரிகா பண்டாரநாயக்காவின் ஆட்சியிலும் நவாலி தேவாலய படுகொலைகளுக்கு சர்வதேச செஞ்சிலுவைச் சங்கம் கண்டனம் தெரிவித்தபோது அதற்கு அன்றைய வெளிவிவகார அமைச்சர் மறைந்த திரு.
அத்துடன் நியூயோர்க்கில் கருத்துத் தெரிவித்த சமயத்தில் இலங்கையின் உள்விவகாரங்களில் ஐ.நா சபையாகினும்சரி வேறெந்த நபர்களாயினும்சரி தலையிடுவதைத் தவிர்க்கவேண்டும் எனக் கூறியிருந்தார்.
அதனடிப்படையில்தான் தற்போதும் அமைச்சர் அநுர பிரியதர்ஷன யாப்பாவும் அமைச்சர் கெஹலிய ரம்புக்வெலவும் நோர்வேயின் செயற்பாடுகளுக்கும் போர்நிறுத்தக் கண்காணிப்புக்குழுவின் தலைவர் தெரிவித்த கருத்துக்களுக்கும் கண்டனம் தெரிவித்திருக்கிறார்கள்.
அமைச்சர்கள் பலர் வெளிநாடுகளுக்குச் சென்று ஏன் மேதகு ஜனாதிபதியும் கூட முன்னைய ஆட்சிக்காலங்களிலும்சரி இப்போதும்சரி விடுதலைப் புலிகளைத் தடை செய்யவேண்டும் என கோரிக்கைவிடுவதுபோலவே இந்நாட்டில் பல மனிதாபிமானப் பணிகளை மேற்கொள்ளும் சர்வதேச செஞ்சிலுவைச் சங்கம் ஐ.நா சபையின் அகதிகளுக்கான புனரவாழ்வுக் கழகம் இலங்கைப் போர்நிறுத்தக் கண்காணிப்புக்குழு சர்வதேச மன்னிப்புச் சபை போன்ற அமைப்புக்கள் இந்நாட்டில் நடைபெறும் படுகொலைகளை அம்பலப்படுத்தி மனிதாபிமான முறையில் வெளிக்காட்டுகிறார்கள்.
மக்கள்மத்தியில் பிரிவினையை எற்படுத்தி ஒருதலைப்பட்சமாக சிங்கள் மக்களுக்கு கூடிய சலுகைகளை வழங்கும் அரசின் நடவடிக்கை நியாயமற்ற செயல் என்பதையே மனிதாபிமான அமைப்புக்கள் சுட்டிக்காட்டுகின்றன.
இதே நேரத்தில் தமிழீழ விடுதலைப் புலிகள்மீதும் கண்காணிப்புக்குழு குற்றச்சாட்டொன்றை முன்வைத்துள்ள வேளையில் அதற்கும் விடுதலைப்புலிகள் மறுப்புத் தெரிவித்துள்ளனர்.
மாவிலாறு அணைக்கட்டு சம்பந்தமான பிரச்சனை ஏன் ஏற்பட்டதென இன்றுவரை தெரியாத நிலையில் அரசு பொறுமை காக்காது விமான எறிகணைத் தாக்குதல்களை ஆரம்பித்ததும் அதனைத் தொடர்ந்து விடுதலைப்புலிகள் எதிர்த்தாக்குதல் நடத்தியதும் பின்னர் அப்பாவி முஸ்லீம்கள் அதிகமாகவாழும் மூதுர் பிரதேசத்தின்மீதும் வடக்கு இராணுவ நிலைகள்மீதும் தேவையற்ற முறையில் தாக்குதல்களை ஆரம்பித்தமையும் தற்போது இதனால் பல இன்னல்கள் ஏற்பட்டதும் அவை தொடர்ந்த வண்ணம் இருப்பதுவும் மிகவும் வேதனைதரும் விடயங்களே.
பலகாலமாக தமிழ்மக்களை ஏமாற்றிவந்த அரசின்மீதிருந்த நம்பிக்கையற்றதன்மை தற்போது விடுதலைப் புலிகளின்மீதும் கடந்த மாவிலாறு சம்பந்தமான பிரச்சனையின்பின் ஏற்பட்ட தாக்குதல்களினால் ஏற்பட்டிருக்கிறது என்றே கூறலாம்.
தற்போதைய இக்கட்டான சூழ்நிலையில் வடக்கிலும் கிழக்கிலும் ஏற்பட்டுள்ள பொருளாதார பிரச்சனைகள் மட்டுமன்றி போக்குவரத்து மற்றும் முக்கிய அத்தியாவசியப் பொருட்கள் பற்றாக்குறை நிவர்த்தி செய்யப்படவேண்டிய தேவை மிகமிக முக்கியமான தேவையாயிருக்கிறது.